UBERA ARANZETA (EH Bildu, 2013-10-17):
Atzetik aurrera hasiko naiz.
Berriozabal anderea, Urkulluren Gobernuak eta Urkullu berak lehendakariak inoiz izan ez duen aukera dauka eta babesa dauka LOMCE ez aplikatzeko gure herrian; LOMCE ez aplikatzeko, gure hezkuntza sistema propioa garatzeko eta gure etorkizunera begirako oinarriak jartzeko. Hemen babes osoa daukazu eta gu esku bat botatzeko prest daude, argi eta garbi esan dugu.
Baina oraindik ere ez diguzue argitu zer egin behar duzuen LOMCEren aurrean. Behin eta berriro ari gara galdetzen baina ez duzue argitzen. Badirudi Oyarzabal jaunak esan duen bezala Espainiar nazionalistekin eta adoktrinatzaileekin joateko prest zaudetela. Hori da konpartitzen duzuena? Hori da zuen eredua? Eredu inposatzaile eta totalitarista? Pentsatu nahi dut ezetz. Pentsatu nahi dut ezetz ikusita herritarrek adierazi dituzten aldarrikapenak eta herritarrek egin dituzten eskariak.
Eta gu hor egon behar gara, hezkuntza komunitateko eragile guztiek –ez sindikatua bakarrik, ikasleak, irakasleen ordezkariak–guztiekin elkarlanean gure hezkuntza sistema, guztiena, babesteko eta defendatzeko. Eta urratsak emateko gure hezkuntza sistema benetan sendoa izan dadin, askatasunean, pertsona guztien eskubideak mailaketarik gabe, aukera berdintasunean, herri bat, gizarte bat, hainbeste gustatzen zaizuen kohesio hori lantzeko eta garatzeko.
Eta gu horretan gaude eta horretarako prest gaude. Eta esan dizuegu curriculuma ondo ikusten dugula ados gaude, lege propioarekin ere bai, elkarlanerako prest gaude, hitz egiteko prest gaude.
Ez duguna onartuko da, Oyarzabal jauna, herri honi, euskal herritarrei zuen porrota inposatzea eta hori da bilatzen duzuena. Zuek duzuen porrota, urteetan landu duzuen porrot hori herri honetara ekartzea eta herri honetan ere inposizioaz porrot hori ezartzea.
Garbi ikusi da mundu mailan zein den Espainiaren marka, porrotarena, iruzurrarena. Eta hori da LOMCErekin bilatzen duzuena. LOMCE bilduko duzue nahi duzuen opari paperarekin baina LOMCEk dituen edukiak horiek dira: Pertsonen askatasunarekin bukatzea, pertsonen aukera berdintasunarekin bukatzea, pertsonak mailakatzea, pertsona bakoitzak duen ekonomi mailaren arabera hezkuntza maila izatea eta hori da bilatzen duzuena.
Totalitarismoa, inposatzailea, adoktrinatzailea eta hori da espainiar nazionalismoak bilatzen duena, etengabeko konfrontazioa. Ez guk, zuek: Herrien arteko konfrontazioa.
Hemen bilatu behar dena da herrien eta herritarren arteko errespetua. Hori da aniztasuna. Eta aniztasuna ez da zuk urriak 12an Kataluniara joanda erakutsi zenuena. Ikusten da zuek zer defendatzen duzuen. Eta orain, txisteratik curriculuma atera duzue. Curriculuma hartu duzue aitzaki bezala herritarrak isilarazteko, inposatzeko eta errealitate propioa eta daukagun nortasun hori, horrekin amaitzeko.
Argi esan zuen Wert jaunak aspaldi gainera: "Vamos a españolizar a los niños". Wertek esan zuen, Wertek esan zuen eta horretan ari zarete mendeetan eta urteetan. Horretan ari zarete zuzen-zuzenean gure hizkuntza erasotuz. Hezkuntza denok dakigu gizarte aurreratu baten oinarria eta etorkizuna dela eta horretan ari zarete, erreformak aplikatuz eta erreformak aplikatzen ez direnean, erreforma gehi kartzela, obedecer y callar.
Hori da zuen eredu totalitarioa eta inposatzailea. Eta hori da LOMCErekin hemen egin nahi duzuena.